Jacques Maritain (Paris, 18 Novemba 1882 – 28 Aprili 1973) alikuwa mwanafalsafa kutoka Ufaransa. Kisha kulelewa katika Uprotestanti, aliasi dini na kuona haiwezekani kujua kama Mungu yupo kweli. Wakati wa masomo yake ya sayansi katika chuo kikuu cha Sorbonne, Paris, alikutana na Raïssa Oumançoff, Myahudi kutoka Urusi. Walipoona elimu haijibu maswali makuu juu ya maana ya maisha, mwaka 1901 walikubaliana kujiua kwa wakati mmoja. Lakini waliepushwa na rafiki yao aliyewaelekeza kufuata vipindi vya wanafalsafa bora. Mwaka 1904 walioana na mwaka 1906 waliongokea Kanisa Katoliki. Baada ya hapo wote wawili waliandika sana. Jacques alitunga zaidi ya vitabu 60, akisaidia kufufua mafundisho ya Thomas Aquinas na kutunga Tamko la kimataifa la haki za binadamu. Mwishoni mwa Mtaguso II wa Vatikano, Papa Paulo VI alimkabidhi yeye "Ujumbe kwa Wanafalsafa na Wanasayansi". Baada ya kufiwa mke wake, alikwenda kuishi utawani hadi kifo chake mwenyewe. The Degrees of Knowledge, orig. 1932 Integral Humanism, orig. 1936 A Preface to Metaphysics, engl. 1962 Education at the Crossroads, engl. 1942 The Range of Reason, engl. 1952 The Person and the Common Good, fr. 1947 Approaches to God, fr. 1953 Creative Intuition in Art and Poetry, engl. 1953 Moral Philosophy, Introduction to Philosophy, Christian Classics, Inc., Westminster, MD, 1st. 1930, 1991.